[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000005", "text": "Soome MM-rallil pea kogu na\u0308dalavahetuse jooksul liidriks olnud Ott Ta\u0308nak (Hyundai) viis pu\u0308hapa\u0308eval to\u0308o\u0308 vo\u0303iduka lo\u0303puni ning sai punktikatselt veel lisa kahe silma na\u0308ol."}, {"text_idx": "#000006", "text": "Reede hommikul ralli liidriks kerkinud Ta\u0308nak ei loovutanud u\u0308leja\u0308a\u0308nud na\u0308dalavahetuse jooksul kordagi oma positsiooni, kuigi esmalt hingas talle kuklasse Esapekka Lappi ning seeja\u0308rel MM-sarja u\u0308ldliider Kalle Rovanpera\u0308 (mo\u0303lemad Toyota)."}, {"text_idx": "#000007", "text": "Rovanpera\u0308 u\u0308ritas pu\u0308hapa\u0308evasel avakatsel veel eestlasele survet avaldada, kuid Ta\u0308nak leidis sellele koheselt vastuse ning suutis to\u0308o\u0308 triumfantse lo\u0303puni viia. Lisaks rallivo\u0303idule sai ta punktitabelisse juurde ka punktikatselt teenitud kahe silma na\u0308ol."}, {"text_idx": "#000008", "text": "Kolmandal kohal olnud Lappi sattus eelviimasel katsel so\u0303idujoonest va\u0308lja, rullus kolm korda u\u0308le katuse ning tegi oma Toyotale korralikult liiga. U\u0308leso\u0303idul pidi soomlane ka\u0308epa\u0308raste vahenditega radiaatorit parandama ja eemaldas juba varemgi talle probleeme valmistanud esiklaasi, ehk punktikatsel pidi ta koos kaardilugeja Janne Fermiga kandma suusaprille. Lappil o\u0303nnestus siiski oma kolmandat kohta hoida, kokkuvo\u0303ttes kaotas Rovanpera\u0308 Ta\u0308nakule lo\u0303puks 6,8 sekundit ja Lappi 1.20,7."}, {"text_idx": "#000009", "text": "Ta\u0308nak vo\u0303idutses Soomes kolmandat korda, eelmised vo\u0303idud tulid 2018 ja 2019. Enim vo\u0303ite, seitse, teenisid Soome rallilt Hannu Mikkola ja Marcus Gro\u0308nholm, Ta\u0308nak on koos Sebastien Loebiga nu\u0308u\u0308d ainus mitte-soomlane, kes seal triumfeerinud kolmel korral."}, {"text_idx": "#000010", "text": "Teise ta\u0308ispika vo\u0303istluspa\u0308eva algust saatis vihmasadu, mis oli kohati nii tugev, et Adrien Fourmaux' so\u0303nul ei to\u0308o\u0308tanud kojamehed na\u0308htavuse parandamiseks piisavalt kiiresti. Aega hakkas tagasi tegema Kalle Rovanpera\u0308, kes vo\u0303itis neljast kiiruskatsest kaks ning jo\u0303udis tiimikaaslasele Esapekka Lappile u\u0308sna la\u0308hedale."}, {"text_idx": "#000011", "text": "Suurepa\u0308raselt ja\u0308tkanud Ott Ta\u0308nak vo\u0303itis aga hommikuse osa viimase kiiruskatse ja suurendas lo\u0303unapausile minnes edu Lappi ees 9,5 sekundile, Rovanpera\u0308 kaotas kolmandana 12,9 sekundit."}, {"text_idx": "#000012", "text": "Suurest ma\u0308ngust langes viiendal kohal olnud Craig Breen, kes maandus pa\u0308eva teisel katsel u\u0308le ku\u0308nka so\u0303ites suure kivi otsa ja lo\u0303hkus vedrustuse. WRC2 arvestuses pidi pa\u0308eva pooleli ja\u0308tma kolmandal positsioonil olnud Mikko Heikkila\u0308, kelle masin rullus u\u0308le katuse. Seeto\u0303ttu to\u0303usis Egon Kaur klassi kokkuvo\u0303ttes neljandale kohale."}, {"text_idx": "#000013", "text": "Pa\u0308rastlo\u0303unastel kordusla\u0308bimistel tabas ebao\u0303nn Lappit, kelle rataste alt po\u0303rkas tema Toyota esiklaasi kivi, mis halvas soomlase na\u0308htavust. \"Kui pa\u0308ike paistab madalalt, pole vahepeal u\u0308ldse midagi na\u0308ha. Me ei julgenud ra\u0308past klaasi puhastadagi, kartes, et see lo\u0303hub seda veel rohkem,\" to\u0303des Lappi pa\u0308rast pa\u0308eva viimast katset."}, {"text_idx": "#000014", "text": "Seeto\u0303ttu langes Lappi esikohaheitlusest ning kaotab enne pu\u0308hapa\u0308evast vo\u0303istluspa\u0308eva Ta\u0308nakule kolmandana 35,2 sekundit. Rovanpera\u0308 vo\u0303itis o\u0303htul kolm katset ning jagas u\u0308hel Ta\u0308nakuga katsevo\u0303itu, ent ei teeninud kuskil va\u0308ga palju aega tagasi ja nii lahutab eestlast ja soomlast laupa\u0308eva lo\u0303puks 8,4 sekundit."}, {"text_idx": "#000015", "text": "Eelviimasel katsel purunes WRC2 klassis Sami Pajari vedrustus, mis ta\u0308hendab, et Kaur on konkurentide ebao\u0303nne to\u0303ttu to\u0303usnud kolmandaks. Klassi arvestuses on esikohal Suninen, Lindholm kaotab talle 10,7 sekundit ja Kaur 1.39,7."}, {"text_idx": "#000016", "text": "Kui Ta\u0308nak ra\u0308a\u0308kis neljapa\u0308eval, et ei tunne end autos absoluutselt mugavalt ning et Soome teedel on Toyotadele vo\u0303imatu vastu saada, ei olnud seda va\u0308hemalt reede hommikust aru saada: eestlane vo\u0303itis kaks kiiruskatset ning la\u0308ks hoolduspausile liidrina, edestades Esapekka Lappit (Toyota) 6,2 ning teisi juba enam kui ku\u0308mne sekundiga."}, {"text_idx": "#000017", "text": "Varakult lo\u0303ppes ralli Oliver Solbergi jaoks, kes keeras pa\u0308eva avakatse esimeses vasakkurvis oma Hyundai u\u0308le katuse ning pidi seeja\u0308rel katkestama. Suurest ma\u0308ngust langes kiirelt va\u0308lja ka Adrien Fourmaux, kes lo\u0303hkus kraavist la\u0308bi so\u0303ites masinat nii palju, et pidi mitu katset so\u0303itma ilma roolivo\u0303imuta ja hiljem ka\u0308si ja\u0308a\u0308vannis jahutama. Probleemid tabasid ka WRC klassis oma rallidebu\u0308u\u0308ti tegevat Jari Huttuneni (mo\u0303lemad Ford)."}, {"text_idx": "#000018", "text": "Lo\u0303unapausilt naastes vo\u0303itis Ta\u0308nak esimese katse ning suurendas edu 8,3 sekundile, aga u\u0308leja\u0308a\u0308nud o\u0303htu kuulus lendavale soomlasele: Lappi vo\u0303itis kolm ja\u0308rgnenud katset ning reedese vo\u0303istluspa\u0308eva lo\u0303puks on Ta\u0308naku edu Toyota mehe ees vaid 3,8 sekundit. Elfyn Evans ja Kalle Rovanpera\u0308 kaotavad eestlasele vastavalt 19,3 ja 21 sekundiga."}, {"text_idx": "#000019", "text": "\"On olnud va\u0308sitav pa\u0308ev, minu aku on pa\u0308ris tu\u0308hi ja nu\u0308u\u0308d ootab voodi,\" vo\u0303ttis Ta\u0308nak esimese ta\u0308ispika vo\u0303istluspa\u0308eva viimase katse ja\u0308rel tabavalt kokku."}, {"text_idx": "#000020", "text": "Neljapa\u0308eva hommikul toimunud testikatsel oli kiireim koduradadel kihutav MM-sarja u\u0308ldliider Kalle Rovanpera\u0308, kes sai neljandal la\u0308bimisel kirja aja 1.56,1. 2017. aasta vo\u0303itja Esapekka Lappi kaotas talle teisena pool sekundit, Ta\u0308nak kolmandana 0,9 sekundit."}, {"text_idx": "#000021", "text": "O\u0303htusel 3,5 kilomeetri pikkusel Harju avakatsel olid Hyundai mehed aga kiireimad: Thierry Neuville sai kirja aja 2.41,7 ning Ta\u0308nak ja\u0308i temast teisena maha 1,2 sekundiga. Kolmas oli Takamoto Katsuta (Toyota; +2,6), neljas Rovanpera\u0308 (+3,2)."}, {"text_idx": "#000022", "text": "Katse lo\u0303pus eestlane aga eriliselt optimistlik polnud. Ta\u0308nakult ku\u0308siti, kas tal o\u0303nnestub Soomes Toyotadele vastu saada: \"see ei juhtu u\u0308leo\u0308o\u0308. Peame sellega lihtsalt leppima. Vo\u0303itleme autos va\u0308ga ko\u0303vasti, masin elab oma elu,\" u\u0308tles ta vastuseks."}, {"text_idx": "#000023", "text": "Reedene vo\u0303istluspa\u0308ev algab kell kaheksa algava katsega."}, {"text_idx": "#000024", "text": "MM-hooaja u\u0308likindlaks liidriks on Kalle Rovanpera\u0308, kes on vo\u0303itnud senisest seitsmest etapist viis, kuid koduradadel pole 21-aastane soomlane WRC arvestuses veel vo\u0303itu saavutanud. Rovanpera\u0308l on koos 175 punkti, talle ja\u0308rgnevad Thierry Neuville (92), mullune Soome ralli vo\u0303itja Elfyn Evans (79) ning Ott Ta\u0308nak (77)."}, {"text_idx": "#000025", "text": "\"Eelmisel aastal ei sobinud mulle seadistus,\" so\u0303nas Rovanpera\u0308 sel na\u0308dalal Dirtfishile. \"Loodetavasti saame sel aastal teha muudatusi ja olla kiired, siis saame na\u0308dalavahetust nautida. On selge, et tahan inimestele vo\u0303itu pakkuda, aga pa\u0308rast ko\u0303iki vo\u0303ite sel aastal ei ole meil midagi to\u0303estada vaja. Tahame vo\u0303ita, aga kui seda ei juhtu, siis seda ei juhtu,\" lisas soomlane."}, {"text_idx": "#000026", "text": "\"Soome on so\u0303idu poolest alati hooaja tipphetk,\" so\u0303nas ralli eel Ott Ta\u0308nak. \"Kui suudaksime korrata Eesti tulemust, siis oleks see juba tugev sooritus. Kindlasti saab see olema keerulisem kui Eestis.\""}, {"text_idx": "#000027", "text": "Ta\u0308nak vo\u0303itis Soome ralli esimese kiiruskatse"}, {"text_idx": "#000028", "text": "Ta\u0308nak \u2013 Ja\u0308rveoja valiti neljandat korda parimaks vo\u0303istkonnaks"}, {"text_idx": "#000029", "text": "Neuville pani koduse ralli testikatsel oma paremuse maksma, Ta\u0308nak seitsmes"}, {"text_idx": "#000030", "text": "Ta\u0308nak: see on kahtlemata eriline vo\u0303it"}, {"text_idx": "#000034", "text": "Ta\u0308nakut ja Rovanpera\u0308 lahutab viimase vo\u0303istluspa\u0308eva eel kaheksa sekundit"}, {"text_idx": "#000035", "text": "Ta\u0308nak: ta\u0308nane vo\u0303istluspa\u0308ev oli kindlasti palju parem, kui me ootasime"}, {"text_idx": "#000038", "text": "Endast ko\u0303ik andnud Ta\u0308nak lo\u0303petas pa\u0308eva liidrina, Lappi 3,8 sekundi kaugusel"}, {"text_idx": "#000040", "text": "28. september \u2013 1. oktoober Ts\u030ciili ralli"}, {"text_idx": "#000041", "text": "Paltser: viimastele rallidele mo\u0303eldes oli u\u0308llatus, et tehnika vastu pidas"}, {"text_idx": "#000045", "text": "Ta\u0308nak: kui na\u0308gin teiste rehvivalikuid, siis teadsin, et keegi peab eksima"}, {"text_idx": "#000047", "text": "Suninen no\u0303ustus viimaks reedeseid probleeme lahkama"}, {"text_idx": "#000051", "text": "M-Spordi pealik Ts\u030ciili ralli eel: teame, milleks Ott ja auto suutelised on"}, {"text_idx": "#000052", "text": "Hyundail seisab ees oluline otsus: kas tuua starti ka neljas auto?"}, {"text_idx": "#000053", "text": "Pirelli loobub autoralli MM-sarja rehvitarnija rollist"}, {"text_idx": "#000054", "text": "Ta\u0308naku kaardilugeja Ja\u0308rveoja juhib crosskartide sarja"}, {"text_idx": "#000055", "text": "Eesti vo\u0303itis esmakordselt so\u0303idetud Balti mere meistrivo\u0303istlused"}, {"text_idx": "#000056", "text": "Vas\u030cts\u030cuki esimene va\u0308rav Serbia ko\u0303rgliigas to\u0303i klubile vo\u0303idupunktid"}, {"text_idx": "#000057", "text": "Ha\u0308sti alustanud Suurorg: tuleb teha targemaid otsuseid, mitte va\u0308simuse pealt lollusi"}, {"text_idx": "#000059", "text": "Eesti meistriliiga parim va\u0308ravaku\u0308tt: tuleb juurde panna, kui tahad kuskile jo\u0303uda"}, {"text_idx": "#000062", "text": "ETV spordi lu\u0308hiuudised 2. oktoobril"}, {"text_idx": "#000064", "text": "Kergejo\u0303ustikuametnik sai Aasia ma\u0308ngude vasaraheites viga"}, {"text_idx": "#000066", "text": "Eesti on vo\u0303tnud kettagolfis pioneeri rolli"}, {"text_idx": "#000070", "text": "25. reitinguturniiri vo\u0303itnud Williams: ja\u0308rsku olen parem ma\u0308ngija, kui arvan"}, {"text_idx": "#000071", "text": "Gauff naasis pa\u0308rast esimest sla\u0308mmivo\u0303itu va\u0308ljakule vo\u0303iduga"}, {"text_idx": "#000074", "text": "Timmo Jeret vo\u0303itis Barcelona Ironmani"}, {"text_idx": "#000075", "text": "Tippsportlased on mures: Eesti sport vo\u0303ib ja\u0308a\u0308da keskpa\u0308raseks"}, {"text_idx": "#000079", "text": "Karismaatiline Sagan lo\u0303petas palju ilusaid vo\u0303ite toonud maanteekarja\u0308a\u0308ri"}, {"text_idx": "#000080", "text": "Neel tegi edetabelis to\u0303usu, Kanepi langes ligi 40 koha vo\u0303rra"}, {"text_idx": "#000082", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]